Leich Predig / 
Welche bey der Begraͤbnuß 


Pelland deß Surch⸗ 


leuchtigſten / Hochgebornen Fuͤrſten 
9 Herꝛen / Herꝛen Johanns Caſimirt / Pfaltz⸗ 


\ graffen bey Rhein / Vormunden / vnd der Churfuͤrſt⸗ 
+2. lichen Pfaltz Adminiſtratoris / Hertzogen in 
enn Chriſtſeligſter gedaͤchtnuß⸗ 

iſt gehalten worden / den 26. 
Ianuarij Anno 92. 
Durch 


ene ANGEATM Hoff Predigern. 


| Sapient. 4. verſ 13.14. | 
r iſt bald volkommen word en vnd hat viel zahrerfiillet. Damn ſeine Seelt 
f gefallt Oott / Darvmb cylet er mit ihm auß dem boſen leben. 


Bedruckt in der Churfarſtlichen Statt Heidelberg / 
{ durch Abraham Smeſman / in Verlegung 


Joſur Harniſch/ Anno 1592. 

N Eliebte in dem HERREN Jeſu 
O Chriſto / Wir haben jetzunder nach dem 
anwandelbaren / gerechten / vnd guten willen deß ewi⸗ 
zn vnd Allmaͤchtigen Gottes / Deß Durchleuchtigſten 
Hochgebornen Fuͤrſten vnd Herꝛen / Herꝛen Johanns 
Cuaſimiri / Pfaltzgraffen bey Rhein / Vormunden / vnd 
der Churfuͤrſtl. Pfaltz Adminiſtratoris / Hertzogen in 
pern ꝛc. vnſers Gnaͤdigſten Herꝛen / abgelegte huͤtte / 
iund Fuͤrſtliche Leiche auß Chriſtlichem / ſchuldigem / 
vund vnderthaͤnigſtem gehorſam / nicht ohne hertzl iche 
gvhe ſorge / betruͤbnuß vnd trawrigkeit / allhero / zu ſcis 
vm Schlaffkaͤmmerlem / vnnd Ruhbettlem / gebracht 
vnd geleyttet. 
nit wir aber nicht nach dem Exempel der Gott⸗ 
loſen vnd ſichern Welt / die en ſchme-6lichen / ho 
nübten / vnd ſchr beſchwerlichen fall / obenhin anſchawen / 
ind als ob er vngefehr geſchehen / vnd nichts zu bedeu⸗ 
| temhette/ achten vnd halten: Sondern / was vns Gott 
dadurch fuͤr augen ſtellen / vnd zuerkennen geben / war⸗ 
nem̃en vnd zu gemuͤth fuͤhren moͤgen / Auch nicht traw⸗ 
im / wie die Heyden: So laſt vns Gottes Wort da⸗ 
vonhoͤren / bey jhm troſt ſuchen / Vnnd zu forderſt / den 
Vatter aller Barmhertzigkeit / vnd den Gott alles tro⸗ 
ſes anruffen / daß er durch ſein heiliges Wort vii Geiſt / 
vahren Troſt / n vnſeren betruͤbten hertzen wolle wircke: 
Vnd ſprechen mitemander das Gebet / das vns der Her⸗ 
Chriſtus ſelber gel. Hret hat: | 


Vnſer Vatter / it. 


A2 Textus, 


Jorem. 9. 

Textus, leſaiæ 57. v. 1,2. 


Der gerechte kompt vmb / vnd nie⸗ 
mand iſt der es zu hertzen nemme. Vad hei 
lige Leuthe werden auffgeraffet / vnn d nic- 
mand achtet darauff. Dann die gerechten 


. 
— — 


werdeu weggerafft vor dem vngluͤck / vnnd 


die richtig fuͤr ſhim geivandlet haben / kom⸗ 
men zu friede / vnnd ruhen in ihren kam⸗ 
mern. 


KAnn wir bedencken / was es 


N 
8 LJ. fuͤr eine gelegenheit hat / nicht allein 
mit dem Roͤmiſchen Reich / welches ohne 

das auff ſchwachen Leimenen zaͤhen ſtehet / 
ſonder mit der gantzen Chriſtenheit / Wie geſchwinde / 
ſchwere / vnd gefchrliche zeiten vorhanden ſeynd / Wie 
die grundveſte beben / Wie alles in der gantzen weiten 
Weit krachet / vnd zum vndergang ſich neiget / Wie der 
Teuffel / der von Banden loß / weil er mercket / daß die 
zeit zum Gericht kurtz iſt / ſo grewlich tobet vnd wiltet/ 
Daß es ſich auch anſehen leſt / als were es vmb die kleine 


Herde deß Herꝛen / vmb das Wuͤrmlein Jacob / vnnd 


den armen hauffen Iſrael geſchehen: So moͤgen wir ja 
alle mit einander / hohes vnd nie driges ſtandes / mit dem 
Propheten Jeremia wol ſagen vnnd klagen: Ach daß 
wir Waſſer genug hetten in vnſerem haupte / vnd vnſe 
re augen threncquellen weren / Tag vnd Nacht zu — 
ne 

gen/vber den jammer deß Landes / vnd vber den ſchaden 
oſephs. 
5 Wen wolte es nicht ſammern? Wem wolt es nicht zu 
3 gehen? Wer wolte nicht von hergen betruͤbt vnd 
mert ſein? Wann man betrachtet / Daß vnſere 
Helden / die maͤchtigen Seulen der Kirchen vnnd deß 
Vitterlands / Die Pflegvaͤtter vnd Seugammen deß 
Volckes Gottes / Die ſtarcken Pfeiler / ſo vom Her? 
mn geſetzet / vnd die wieder den Riſſ geſtanden / alſo fal⸗ 
To onbgcrifſen/ vnd hinweg geraffet werden. 
Wem wolt ſein hers fir fuͤrchten nicht zittern vnnd 
loben / wann er bedencken / vnnd auß Gottes Wort ſich 


| gjuzern wird / daß dieſer ſchmertzliche vnd hochbeſchwer⸗ 


liche fall / der toͤdliche abgang vnſers gnddigſten Fuͤr⸗ 
ſien vnd Herꝛen / nicht allein an jhm ſelbſt ſehr klaͤglich / 
ſondern eine an zeigung vnd ſchreckliche droͤwung iſt / vie⸗ 


les vnd groſſes jammers vnd vngluͤcks / das gewiß / vnd 


endlich / wo wir nicht durch ein Gottſeliges vnd Buß; 
fertjges leben / vnſerem lieben Himmeliſchen Vatter in 
die Rute fallen / vns treffen vnd ergreifen wird. Dann 
gleich wie es ein zeichẽ beſonderer gnad vñ wolthat / Gott⸗ 
licher barmhertzigkeit iſt / wann vns von Gott / Gottſeli⸗ 
ge Regenten vnd Herꝛſchafften gegeben werden: Alſo i} 
es im wiederſpiel ein anzeig: fuͤrſtehender ſtraff / vnnd 
ſchweres Zorns Gottes / wann er vns ſolche Haupter / 
wirdervmb auß den augen hinwegnimbt / vnd beſchwer⸗ 
liche aͤnderung fuͤr gehen laͤſſet. 5 | 
Dann / Bruͤllet auch ein Loͤd im Walde / wann er 
feinen raub hat? Blaͤſſet man auch die Poſaunen in 
. Statt / daß ſich das Volck darfuͤr nicht entſetze? 
Mauch ein vngluͤck in der Statt / das der Her:e nicht 
thuc? Der £6w bruͤllet / wer ſolte ſich nicht fuͤrchten? — 
trꝛ 


Ans 3. 


II. 


Her: redet / wer ſolt nicht weißſagen / vnnd den Zorn deß 
HERREN verkuͤndigen? 

Dieweil wir aber Chriſten ſeyn / wiedergeboren zu ci⸗ 
ner lebendigen hoffnung / ſo ſollen wir ni ht trawren / wie 
die / ſo keine hoffnung haben / Sondern auß dem Wort 
Gottes / das allein vnſer troſt iſt in der boͤſen zeit / vnder- 
richt vnd troſt ſuchen / Im geraumen vmbkeren / vnd den 
Herꝛen vnſeren Gott / ſampt ſeiner gnad vnd huͤlff / weil 
er noch zu finden iſt / ſuchen / Daß nicht all das vngluͤck 
das vns der Herꝛ droͤwet / vber vns komme / vnſere fein 
de vbc; vns erfrewet / vnnd vnſerer wiederſacher Horn 
erhoͤhet werde. Darvmb / ſo laſt vns auß verleſenem 
Text dieſe zween Puncten mit einander bedencken vnd 
erwegen. 

Erſtlich / warvmb wir in dieſem klaͤglichen vnd hoch⸗ 


betruͤbten fall / trawren vnnd klagen ſollen: Vnd wie dem 


kuͤnfftigen vngluͤck / das vns der Herꝛ dadurch fur die 
augen ſtellet / zu begegnen ſey. 
Wceß wir vns auch in dieſem fall zu troͤſten haben. 


Vom Erſten. 5 


Wir elenden Menſchen ſeynd gemeiniglich alſo ge 
ſchaffen / daß wann vns Gott ſtraffet vnd ſchldget/ wir 
allein auff die Wunden oder den Stein / damit wir ge⸗ 
troffen ſeynd / ſehen / viel davon wiſſen zu ſagen vnd zu 
klagen: Mercken aber nicht auff die hand deſſen / der 
den ſtreich oder wurff gefuͤhret hat / noch auff die vrſachen 
vmb deren willen ſolche ſtraffen vber vns kommen / vnd 
der Zorn deß Allmaͤchtigẽ vber vns außgeſchuttet wirdt. 

arvmb klaget allhie der Geiſt Gottes / durch den 
Propheten Jeſaiam / vnnd anderswo in der Schrifft / 
vber ſolche groſſe blindheit / vnachtſamkeit / vnd 15 
| * 


| 

dat der Menſchen / daß ſie ſo gar nicht achten auff die | 
verck deß Herꝛen / auff ſeine wunderbare fuͤrſehung / vnd Ml 
rgirung der Welt / betrachten auch nicht auß Gottes ö 
rt / Warvmb dieſes oder jenes alſo geſchehe. | 
Zwar / weil das gerichte vom hauſſe deß Herꝛen an⸗ 
ſtket / das iſt frommer Gottſeliger Leuth / ja auch hoher 
und Chriſtlicher Potentaten nicht verſchonet wird: 
SSioeblten ſie billich jhnen die rechnung machen / Wie der | 
|  IpoſtelPetruslchret/ Was wirdt es mit den Gottloſen 
fur ein end nemmen 2 Vnd wie jener ſagt: Quid faciet | it 
humilis herba deſerti, Si ſtare non valet alta ce- | | 
drus Libani? Was ſoll das kleine ſtdudlein thun / da 
auch die großen Baume außgeriſſen werden / vnd vorm 
windt nicht ſicher ſeynd. Dann der Herꝛ raffet die gerech⸗ 
it hinweg / ſpricht Jeſaias / Daß ſie das kuͤnfftige vn⸗ „ 
, gli>/ damit er gedencket die Gottloſe Welt zu plagen / | 
nicht ſchen. Aber ſie wollen nicht achten auff das thun 14.25. | 
deß Herꝛen / noch auff die werck ſeiner haͤnde. Der Her:/ 
dex ein rechter richter iſt / der droͤwet zwar alle tage: Wer l. 
ber mercket es? Vnnd wer leſt jhm ſolche drawung zu 8 
| herzen gehen? Wer glaubet es / daß der Her: ſo ſehr zuͤr⸗ s 
| net / vnd wer fuͤrchtet ſich fiir ſolchem ſeinem grimm? 
Darvmb / Geliebte in dem Herꝛen / Sollen wir in 
| dieſem trawrigen vnd hoch beſchwerlichen fall / den wir 
vor augen haben / nit alleine ſehen auff den Riſſ / den der 
Her: im Lande gethan / ſondern auff den Zorn deß Her⸗ 
ren / vnd auff vnſere große Suͤnde / die ſolches vervrſa⸗ 
chet haben. | 
ann allhie ſagt der Prophet Jeſaias / Daß / wann 
ott vber ein gantzes Land ſeinen grimmigen Zorn wolle . 
brennen laſſen / vnd das Gottloſe weſen vnd leben der 
Welt / mit groſſer ſtraffe heimſuchen / So raffe er die ge⸗ 


 Ixchten 

Proy.28. 


(| 
| | | 2. Par. 33. 


2. Par. 21. 


2. Reg. 21. 
2. Par. 34. 


2. Jeg. 22. 


rechten vnd Gottesfurchtigen / ſonderliche Gottſelige / 


fromme vnd Chriſtliche Regenten / die ſeinen Zorn mit 
jhrem Gebet auffhalten / —7— hinweg / daß ſie 
ſolchs vngluͤck nicht ſchen: Die ſorgloſe vnd ſichere Leu⸗ 
the aber damit vnverſchens uͤberfallen vnd getroffen wer⸗ 
den. Vnd cben daſſelbe bezeuget auch der weiſe Kong 
Salomon in ſeinen Spruͤchen / 2s. Cap. Bri deß Lands 


Sinden willen / werden viel aͤnderunge der Fuͤrſtenthüu : 


men. Item im Buch der Weißheit 4. Cap. ver. 17.18 19; 
Wie dann auch ſolches / durch die Taͤgliche erfahrung 
vnd exempla / mehr als zu viel am tag vnd vor augen ist. 

Dann als der fromme vnd Gottſeliche Konig 
phat lebete vnd regirct / ſtunde es wol in dem Koͤnigreich 
Juda. Was aber fuͤr aͤnderung / jammer vnd elend / 
beyde in dem Weltlichen Regiment / vnd auch in der Re⸗ 
ligion / vnnd was fuͤr groſſe ſtraffen auff ſeinen Todt er⸗ 
folget ſeynd / Vnd ſolches vmb def Volcks Suͤnde wil⸗ 
len / welches ſein hertz nicht hatte geſchickt zu dem Gott 
jhrer Vaͤtter / iſt auß den Hiſtorien Goͤttliches Worte 
klar vnd offenbar. 

Weil Hiſkias regiert / war ein zimlicher wolſtand 
dey dem Volck Gottes. Als er aber ſeyn augen zuthcte/ 
hilff lieber Gott / welch ein ſchrecklicher jammer / wie 


grewliche Abgoͤtterey / wie groſſes vngluͤck iſt auff ſol S 


chen Todt erfolget? 


Dem Gottſeligen Koͤnig Joſſe leſt Gott anzeigen | 


Weil dein hertz erweichet iſt vber den worten / die du ge⸗ 
horethaſt / vnd haſt dich gedemuͤtiget fiir dem Herꝛen: 
So will ich dich zu deinen Vaͤttern ſam̃len / daß du mit 
freuden in dein Grab verſamblet werdeſt / vnnd deme 
augen nicht ſehen alles das vngluͤck / das ich auff dic{ 
Statt ſenden werde. | 

| Wie es 

Wie es zu anderen zeiten ergangen / wann Gott 
Chriſtliche vnd Gottſclige Regenten / die Pfleger vnnd 
Scugammen der Kirchen geweſen / gegeben hat / vnnd 
aber von wegen deß vndancks / vnnd der Suͤnden deß 
Volcks / dieſelben auffgeraffet / hinweg genommen / vnd 
ſhnen wieder entzogen / Davon mag man in der Kirch en⸗ 
Hiſtori leſen / wie es nach dem Tode deß Kayſers Con- 
antini Magni, Theodoſij, Honorij, vñ anderer ergan⸗ 
an ſey. Denn alles hie zu erzehlen / viel zu lang wuͤrde. 
Was zu vnſeren zeiten ſich zugetragen / vnd taͤglich 
begibt / iſt am Tage / vnd darff keiner beweiſung / Son⸗ 
der / es ſoll vns die Taͤgliche erfahrung die augen auff⸗ 
hun daß wir der wercke deß Hereꝛn lehrnen beſſer ach⸗ 
en / vnd warnemmen. 
Dañ ob ſchon die ruchloſe vnd ſichere Welt / die hand 
Gottes/ vnd ſeine werck / in dem Tod der gerechten nicht 
erkennen noch mercken will: So leſt doch Gott in dem⸗ 
ſ{lbigen ſeine ewige Fuͤrſehung / vnd wunderbarliche Re⸗ 
| girung alſo ſehen / daß / wer nicht mutwillig blind ſeyn 
wil / die groſſen werck Gottes nicht allein ſehen / ſondern 
| ay greiffen vnd fuͤhlen muß. : 
| ann iſt nicht das ein ſonderbares werck Gottes / daß 
gleich wie ein embſiger vnd fleiſſiger Bawman / den gu⸗ 
ten Weitzen / zur zeit der Erndte / in einer eyle / vor dem 
Regen vnd vngewitter auffraffet / vnd an einen ſichern 
orth in ſeine Schewren ſammlet / vnd verbirget! Alſo 
der getrewe vnd Barmhertzige Gott / ſeine liebe kinder / 
vnnd getrewe Diener / als herꝛliche garben deß guten 
Weitzen / fuͤr dem ſchrecklichen wetter ſeines grimmigen 
Zorns / auch auffraffet von der Erden / vnd in die Hitfic- 
liſche Schewren / da ſie fiir allem vngluͤck ſicher ſeynd / 
ſammlet vnd verbirgets 
B If 

Iſt das nicht Gottes werck / vnd eine anzeigung einer 


groſſen gute / barmhertzigkeit vnd langmuͤtigkeit / daß er 
vns durch ſolchen tod from̃er vnd heiliger leuthe / ſonder⸗ 
lich Chriſtlicher / Gottſeliger vnd trewer Regenten / war⸗ 
net fiir vnſerem ſchaden / vns zur Buß locket / vnd gleich⸗ 
ſam den weg zeiget / dem kuͤnfftigen vngluͤck zu entgehen 


Dcß wegen / Geliebte in dem Herꝛen / ſollen wir bey 
dem toͤdlichen abgang / deß Durchleuchtigſten / hochge⸗ 


bornen Fuͤrſten vnd Herꝛn / Herꝛn Johanns Caſimirs/ 


Pfaltzgraffen ꝛc. vnſers gnaͤdigſten Herꝛen / nicht allein 


ſehen auff Natuͤrliche vrſachen / Sondern vns erjnnern 


vnſerer Suͤnden / damit wir ſolchen ſchaden / vnnd das 


kuͤnfftige vngluͤck / das vns der Herꝛ dadurch droͤwet / 
vervrſachet haben: Vnd deß wegen vns zu jhm berehren / 
auff daß er ſich auch wieder zu vns kere / vnd von vns ab⸗ 
wende das boͤſe / das er vber vns / wo wir vns nicht beſſern / 
gedacht vnd beſchloſſen hat. 
Dann niemand ſo ein ſteinern hertz haben kann / daß er 
nicht ſolte erkennen / vnd mercken / daß Gott groſſe Lands 
ſtraffen vber vns zu fuͤhren bedacht ſey / Wann er die 
groſſen wolthaten / vnd gnade / ſo vns Gott in dieſem vn⸗ 
ſerem gnaͤdigſten Herꝛen erzeiget vnd gegeben hat / Vnd 
hergegen auch den groſſen vndanck / vnnd vbermachte 
ſicherheit / gegen eynander halten / vnd vergleichen wirdt. 
Dann erſtlich iſ durch die gantze Welt bekannt / vnnd 
geruͤhmet / auch jedermennig lichen bewuſt / daß S. F. 
G. ein Gottliebender vnd Chriſtlicher Furſt vnd Regent 
geweſen / der jhm nichts mehr / biß an ſein ſeliges end / hat 
laſſen angelegen ſein / als den gemeinen nutzen / vnd befuͤr⸗ 
derung der Thriſilichen Kirchen vnd deß reichs Gottce/ 
Daß man mit dem heiligen Ambroſio wol von jhm ſa⸗ 
gen kann / Dilexi virum, qui cum corpore ſolueretur, 
| mMag1s 

magis de ſtatu Eccleſiarum, quam de ſuis periculis 
ebatur. | | 

Es haben aber S. F. G. jhre Religion vnd glaubens 
bekandtnuß / nicht gelernet auß Menſchen Schrifften / 
oder gegruͤndet auff auctoritet vnd anſehen der Lehrer / 
Sondern auff den vnfelbaren vnd beſtaͤndigen grund / 
auſſer welchem kein ander kann geleget werden / nemlich 
auff Jeſum Chriſtum/ wie der von den Propheten vnd 
Apoſteln iſt geprediget worden. 
Vnd iſt S. F. G. ſolches jhres glaubens vnnd Reli⸗ 
gon / ob wol dieſelbe in der welt verhaſſet / vnnd von vie⸗ 
len verlaͤſtert / verketzert / vnnd vffs aller ſchaͤndlichſte iſt 
außgeſchrien worden / dermaſſen verſichert / vnd in jhrem 
hergen alſo gewiß geweſen / daß S. F. G. ſich nicht ge⸗ 


ſchewet / nicht allein dieſeldige offentlich vor der gantzen 


Chriſtenheit zu bekennen / Sondern auch anno 66. auff 
dem Reichßtag zu Augſpurg / da S. G. geliebſter 
Her: Vatter / Churfuͤrſt Fridrich / Chriſtſeligſter ge⸗ 
dechtnuß / derſelben Confeſſion halben / beſchwerlich an⸗ 
geklagt worden / Die Bibel / vnd Augſpuͤrgiſche Con- 
feſſion, den an weſenden Chur vnd Fuͤrſten / auch der abs 
weſenden Bottſchafften vii Geſandtẽ / in der Perſon / mit 
vnerſchrockenem gemuͤt / vñ auffrugtigem hertzẽ / fuͤrge⸗ 
legt / vnd neben jhrem geliebſten Herm Vatter / begeret / 
tines andern vnd beſſern / auß Gottes wort / vnderrichtet 
vnd vberzeuget zu werden / Aber niemandts vnter allen 
anweſenden Churfuͤrſten vii Staͤnden herꝛfuͤr getretten / 
der auch das wenigſte vnd geringſte fur zu bringen oder 
cynzuwenden gehabt. | 
Welches denn S. F. G. dermaſſen in ſhrem hertzen 
confirmirec vnnd geſtercket / daß dieſelbe nachgehends / 


nicht allein mit hertzen vnnd mund ſolches offentlich be- 

kennet / ſondern auch neben andern / hohes vnd Adetiches 
ſtandes / vnd anderen Gottliebenden Perſonen / vnd red⸗ 
lichen leuthen / mit darſetzung jhres leibes vnd Blutes / n 
dem ſie ſich der armen bedrangten glieder deß Henen 
Chriſti / ſo vmb ſolcher Religion willen verfolget wur⸗ 
den / angenom̃en / jhnen zu huͤlff vnd troſt kommen / zum 
vierdten mahl vor der gantzen welt dargethan vnd bezeu⸗ 
get haben. 

Wie hertzliche liebe vnd groſſes verlangen S. F. G. 
zu dem heiligen wort Gottes / jhr gantzes lebenlang ge⸗ 
tragen / iſt nicht allein denen / die ſtets vm̃ ſeine Fuͤrſtliche 
Gnade geweſen / ſondern auch andern vnd dieſer Chriſtli⸗ 
chen gemeinde / alſo bekandt / daß es zeugnuß vnd beweiſ⸗ 
ſung nicht von noͤhten hat. | 

Mit was freuden vnd hertzlichem troſt S. F. G. das 
heilige Abendm ahl deß Herꝛen Chriſti / als einen hohen 
vnd teweren Schatz / ſo offt es die gelegenheit gegeben / 


mit der Chriſtlichen gemeinde gebrauchet / Davon kon / 


nen viel frommer hertzen zeugen. 

S. F. G. haben mit dem Chriſtlichen Gebet / gantz 
fleiſſig vñ vnnachlaͤſſig angehalten / Dieweil dicſclbigen 
in Schola crucis, zimlich von Gott dem Herꝛen ſeynd 
geuͤbet vnnd Probiret worden / auch wol geſehen / mit 
dem frommen Koͤnig Joſaphat / Daß kein huͤlff ſey / dem 
bey dem Herꝛen alleine. | 

Es iſt aber S. F. G. nicht allein fiir jhre Perſon 
Gottsfuͤrchtig / vnnd Gottſelig geweſen / ſondern haben 
auch / ſo bald ſie in jhr Regiment getretten / diß fuͤrnemb⸗ 
lich jhre hoͤheſte vnd groͤſte ſorge ſein laſſen / Daß die Re- 
ligion reyln vnd vn verfaͤlſcht / wie ſie S. F. G. auß den 
Brun lem Iſraels geſchoͤpffet / moͤchte erhalten / vnd allen 
Vnderthanẽ in jhrer Gnade Landen / fuͤrgetragen vñ ge⸗ 

13 
werden / damit ſie auß dem wort Gottes recht 
vnderrichtet / vnnd zu der erkandnuß Gottes / vnd der 
ewigen ſel1gfeit moͤchten gebracht werden. 
Vnd daran haben jhre Gnade nichts laſſen erwinden / 
feine muͤhe / feine arbeit / kein foſten geſparet / damit Kir⸗ 
chen vnd Schulen recht vnd wol beſtellet wuͤrden. 
Sonderlich / da ſeine F. G. durch ſchickung deß all⸗ 


muͤchtigen Gottes / zur Adminiſtration der Churf. Pf. 
teruffen worden / haben ſie mit viel vil groſſer ſorg / muͤhe 


ond angſt dahin gearbeitet / daß Kirchen vnd Schulen / 
o durch etliche vnruͤhige Theologen, mit vngeſunder 


lchre von der Perſon Chriſti / vnnd den heiligen Sacra- 


nenten turbiret / wiederumb zu recht gebracht / vnd mit 
reinen Lehrern beſtellet vnd verſchen wuͤrden. Welches 
auch S. F. G. durch Gottes gnaͤdige huͤlffe zwar gluͤck⸗ 
lich ins werck gerich tet / Es aber dabey nicht haben be⸗ 
wenden laſſen / Sondern / damit ſie ja zu der vnderthanen 
eil vnd wolfart / nichts an ſich erwinden lieſſen / ſeynd ſie 
denſelbẽ nicht allein mit gutem exempel/ in vleiſſigem be⸗ 
ſuchen der Predigten deß Goͤttlichen worts / vnnd ge⸗ 
brauch deß heiligen Abend mals / fuͤraangen / Sondern 


haben auch endlich ein General Viſitation, nach dem 
Exempel deß loͤblichen vnnd Gottſeligen Koͤniges Joſa⸗ 


phats/ anſtellen laſſen / deren auch S. F. G. ſo viel die 
hochwichtige vnd vielfaltige geſchaͤffte haben leiden koͤn⸗ 
nen / in der Perſon beygewonet / vnd die vnderthanen mit 
aller ſanfftmut vnnd Chriſtlicher beſcheidenheit / in ge⸗ 
mein / vnd in ſonderheit / auß Gottes wort vnderrichten / 
vnd jhn en den weg zur ewigen ſeligkeit zeigen laſſen : wel- 
ches auch nicht ohne große frucht / vnd ohne beſondere 
hertzliche freude jhrer F. G. abgangen. 


Was wir aber fuͤr einen trewen Vatter deß Vatter⸗ 


B 3 lands 

lands an S. F. G. gehabt / wie er deß Lands vnd ſeiner ar⸗ 
men vnderthanen beſtes allzeit geſucht vnd gefordert / das 
erkennen vnd wiſſen fromme hertzen: Die andern aber / 
ſo mutwillig verſtockt ſeynd / vnd Gottes guͤte wenig ach⸗ 
ten / werdens zu ſeiner zeit erkennen / beweynen / vnnd mu 
ihrem ſelbſt eygenen ſchaden beklagen. 

Er war der ſchoͤne baum / darunter wir Gericht vnd 
gerechtigkeit / ſchutz vnnd ſchirm / friede / vnnd geruͤhi⸗ 
ges ſtilles leben hatten. Wie viel betruͤbter hertzen der 
Heiligen haben ſeine F. G. erquicket e Sie haben die ar 
me verſtoſſene glieder Chriſti / in jhrem elende auffge⸗ 
nommen vnnd beherberget / vnd hat ſich keiner jemals / 
der von wegen der warheit deß Euangelij iſt bedranget 


geweſen / Seiner F. G. erzeiget / der ohne huͤlff rath - 


oder troſt / von S. F. G. wer gelaſſen worden / ja de. auch 
nicht auß dem lieblichen vnd gnaͤdigen anblick S. F. G. 
beſonderen troſt vnd erquickung entpfangen hette. 

Vnd weil ſeine F. G. allezeit den Herꝛn fuͤr augen ge⸗ 
habt / vñ jhn geſucht von gantzem hertzen / ohn allen falſch 
vnd heucheley (ob ſie gleich auch als ein Menſch / jhre ge⸗ 
brechen gehabt) So iſt auch / wie vom Joſaphat geſchrie⸗ 
ben ſtehet / der Herꝛ bey vnd mit jhm geweſen / daß jhn alle 
fromme hertzen geliebet / freunde vnd feinde geehret / die 
wiederſacher gefuͤrchtet / vnd iſt ein ſonderer ſchrecken vñ 
furcht geweſen dem AntiChriſtiſchen hauffen / auch biß 
in ſein letztes vnd ſeliges ende. 

Als aber der liebe allmaͤchtige Gott / nach ſeinem gu⸗ 
ten vnd Vaͤtterlichen willen / S. F. G. mit etwas leibes 
ſchwachheit angegriffen / haben ſie bey zeit ſich zu einem 
ſeligen abſcheid vnd ſterbſtuͤndlein gefaſt vnd geſchickt 
gemaht / Dieweil S. F. G. nicht allein geſehen / daß jhre 
leibes kraͤfften allgemach abneſen / vnd es mit jhre ſic 

17 
am ende naͤhet:ſondern auch / dieweil jhre Gnaden hoͤch⸗ 
lich verlanget vnd geſeufftzet nach dem ewigen Vatter⸗ 
land / als die da muͤde waren / nicht allein jhrer ſelbſt ei⸗ 
gener zugeſtandener vielfaltiger wiederwertigkeit / ſon⸗ 
dern auch deß gemeinen jammers vnd elendes dieſes zer⸗ 
ginglichen vnd betruͤbten lebens / dariñen der liebe Gott / 
S. F. G. als das gold im offen / vielfaͤltig Probiret / 
vnd jhren glauben koͤſtlicher als das feine Gold erfun⸗ 
den. Derowegen vmb ſo viel deſto mehr / mit vleiſſiger 
anhoͤrung Goͤttliches worts / mit betrachtung deſſelben / 
mit Gottſeligen Chriſtlichen Geſprechen / auch mit dem 
brauch deß heiligen Abendmals vnſers Herꝛen Jeſu 
Chriſti/ſich in veſtem vertrawen zu Gott /hergiglich er⸗ 
quicet vnd getroͤſtet. Vnd endilich / als die ſchwachheit 
vberhand genom̃en / dem allmaͤchtigen Gott jhre Suͤn⸗ 
de mit ſeufftzen gebeichtet / vnnd mit dem lieben Dauid / 
auß grundt jhres hertzens dieſe wort geſprochen : Ach 


hen gehe nicht ins gericht mit deinem knecht. Denn vor p/a1. 177 


di iſt kein lebendiger Menſch gerecht. Vnd nachgehen 
des / ſeine zu verſicht vnd glauben zu Gott / vmb Chriſti 
willen / bezeuget / vnd geſagt / Sey mir gnaͤdig Her? Je- 
ſu:du haſt mich erloͤſt / du trewer Gott: vnnd damit jhre 
Seele jhrem trewen heyland vnnd erloͤſer bevohlen vnd 
auffgeopffert / Vnd alſo im neun vnd viertzigſten jahe | 
ſhres alters / welches ſie volkotfilich / da ſie noch biß a 

den 7. Martij gelebt / erreichet hetten / gantz Chriſtlich 
vnd ſeliglich in dem Herꝛen entſchlaffen / den C. Janua⸗ 
nj / dieſes ablauffenden 9 2. Jahrs / de morgens zwi⸗ 
ſchen vnd 6 vhren. 

Die hochloͤblichen vnd ruhmwuͤrdigen Thaten / die 
hergliche Barmhertzigkeit gegen den Armen / die groſſe 
weiß heit vii hohẽ verſtand / vorſichtigkeit / gedult / ſanfft⸗ 

mut / 

mut / vnd andere Chriſtliche vnd Fuͤrſtliche tugenden S. 
F. G. alhie zu erzehlen / iſt nit dieſes orts noch gelegenheit / 
Auch der ſolches nach der gebuͤre thun wolte / wuͤrde nicht 
an 1. oder 2. ſtunden / ſondern auch nicht an einem gan⸗ 
gen Tage zeit genug haben. 

Dieſes aber habe ich allein darvmb alſo vermelden 
wollen / daß wir ſehen mockten / wie groſſe wolthat vns 
Gott / in dieſem vnſeren gnaͤdigſten Herꝛn erzeiget hat / 
auff daß wir auch moͤgen erkennen lernen / vnſern groſſen 
vndanck vnd vielfaͤltige Suͤnden / damit wir ſolche gnade 
Gottes verſchuͤttet / vnd vns derſelben beraubet haben. 

Es bedencke allhie ein jeder / was fuͤr ein vnaußſprech⸗ 
liche gnade Gottes das iſt / daß wir bißhero einen ſolchen 
Fuͤrſten vnd Herꝛen gehabt / der all ſein euſſerſtes vermoͤ⸗ 
gen / vleiß vñ arbeit angewendet / damit Gottes ehre / vnd 
der Vndert tliche wolfart vnd ewige ſcligfeit 
moͤchte gefurdert werden? 

Wir ſolten ja billich Gott hoͤchlich gedancket haben / 
daß wir vnter vnſerem ſeligen Herꝛen / gleich als in emem 
Paradiß biß hero geſeſſen / vnd noch ſitzen / da wir Gott 
taͤglich in ſeinem wort hoͤren / durch vnſer Gebet mit ihm 
reden / zu Gott eyn vnd außgehen / vnd. volle genuͤgen 
vnſere Seele haben koͤnnen. 

Ach lieber Gott was iſts fuͤr ein elender ſammer / wo 
man dieſer wolthaten beraubet iſt? wie ſolches in dem Re⸗ 
giment Saulis / vnder andern Gottloſen Koͤnigen / im 
volck Gottes / auch an vielen orthen der welt heutiges tas 


ges zu ſchen iſt. = 
Es 1} aber hoͤchlich zu beſorgen/vnſere beharꝛliche vn = 


danck barkeit / verachtung Goͤttlich es worts / vii aller ans 
dern gaben / die Gott biß hero ſo reichlich vnd vberfluͤſſig 
gegeben / vnſere hartneckigkeit vnnd muthwil in allerley 

Eilnden / darinnen man biß noch / ohn vnderlaß pfleget 
fort zu fahren / werdẽ gewißlich eine vnzweyffliche vrſach 
ſeyn / daß vns der fromme Gott / ſolche gnade entzogen / 
vnd wo wir alſo / ohne deſſerung / fortfahren / ſich mit ſets 
nem ſegen gantz vnd gar von vne wenden / ſeinen gerech⸗ 
irn zorn / ehe wirs vns verſehen / wie biß daher vber andere 
laͤnder geſcheben / außſchuͤtten / vnd die gedrowete vnd 
volverdiente Straffe / endlich werde m 
laſſen. | 

Denn wie wolte doch der gerechte 


t/ der geſuchten 


und angemaſten blindheit / bey dem hellen vnnd klaren 


licht / ſeines heiligen vnd ſeligmachenden wortes / alles 
at zu ſehen / vnnd nicht der mal eines / ſolche heimſuchen 
vnd ſtraffen? | 

Es wollen ja der mehrer theil nicht ſehen / was ſie ſe- 
hen / ſondern mit ſehenden augen blind ſeyn / thun die aus 
gen zu fuͤr der Sonne der gerechtigkeit / wollen nicht ver 
ichen was ſte horen. Denn ob ſie gleich auß Gottes wort 
augenſcheinlich vberwieſen / vnnd emes beſſern in jhrem 
hergen vberzeuget ſeynd / So muß doch menſchen lehr vi 
gedicht mchr als das lebendige wort Gottes bey jhnen 
gelten Solte denn der großmaͤchtige Gott nicht zoͤr⸗ 
nen? Solte der gerechte Richter nicht ſtraffen? 

Alſo / Geliebte in dem Herꝛn / haben wir / in dieſem bes 


muüͤbten vi hochbeſch werlichen fall / ja wol zu klagen: Aber 


= klagen will / der klage vber ſeine Miſſethat vnnd 
nde. 


Wieder wen wollen wir murꝛen? Ein jeglicher murꝛe Tby. ;. 


dieder ſeine Suͤnde / vnd ſage mit Dauid Plal. os. Wir 
haben geſuͤndiget ſampt vnſern Vaͤttern / wir habẽ miß⸗ 
gehandlet vnd ſindt Gottloß geweſen. Vnnd mit dem 


leben Daniel: Wir haben ng Dan. y. 


ſeynd 

ſeynd Gottloß geweſen vnd abtruͤũig worden / wir ſeynd 
von deinen Gebotten vñ Rechten gewichen / O Hen / wir 
gehorcheten nicht deinen knechten den Propheten / die in 
deinem Nahmen / vnſern Koͤnigen / Fuͤrſten / Vaͤttern / 
vnd allem volck im lande Predigten. 

Vnd laſt vns ja vleiß anwenden / daß wir dem kuͤuff⸗ 
tigen vnd gedroͤweten vngluͤck entrinnen mogen. 

Was ſollen wir aber thun / damit wir demſelben fuͤr⸗ 
kommen vnd entgehen moͤgen⸗ | 

Wir miiſſen folgen dem rath deß Herꝛen / den er 
vns gibet durch den Propheten Zach. 1. verl. 3. Be, 


keret euch zu mir / ſo will ich mich zu euch keren / ſpricht 


Dan. 9. 


Hoſ. 6. v.. 


der Herꝛe Zebaoth. Thut nicht wie ewre Vaͤtter gethan 
haben / die lieſſen jnen Predigen / beſſerten ſich aber nicht. 
Dar vmb haben ſie troffen alle die ſtraffen die ich ihnen 
gedroͤwet hatte. | i 

Alſo wenn wir nicht wollen daß der zorn Gottes wal 


ter vber vns ſoll anbrennen / ſo müſſen wir nicht thun / 


wie wir biß her gethan haben / das iſt / wir muͤſſen von vn 
ſerem ſicheren vnnd ruchloſen weſen abſtehen / vns zum 
Herꝛen bekeren / ſo wirdt er gnadig ſein / vnd jhn gerewen 
das vbel das er vber vns gedacht hat. Denn ſein iſt die 
Barmhertzigkeit vnd die vergebung. Er hat vns zuriſ⸗ 
ſen / er wirdt vns auch heilen / Er hat vns geſchlagen / er 
wuͤrdt vns auch verbinden. 

Zum andern / ſo muͤſſen wir die gnade Gottes erken⸗ 
nen / vnd mit danckbarem hertzen preiſen lehrnen / daß er 
vns noch nicht Waiſen / ſondern einen Joſiam vbrig ge⸗ 
laſſen / Den auch Durchleuchtigſten / hochgebornen 
Fuͤrſten vnd Herꝛen / Herꝛen Fridrichen Pfaltzgraffen 
bey Rhein / deß heiligen Roͤmiſchen Reichs Ertztruch⸗ 
ſeſſen vnnd Churfuͤrſten / Hertzogen in Bayern / vnſern 
i : gnaͤ⸗ 

naͤdigſten Herꝛen / v. Deſſen Churfuͤrſtl. G. ſich nicht 
mitwenigerem ernſt vnd eyffer / als jhrer Churf. G. loͤb⸗ 
liche Vorfahren / Chriſtſeligſter gedaͤchtnuß / beydes der 
NXeligion vnd wahren Gottesdienſtes / vnd auch der ar⸗ 
men Vnderthanen / nach dem Exempel deß frommen 
K6nigs Joſix/ im werck vnd mit der that / annimbt / fiir 
Se beſtes in alleweg ſuchet vnd foͤrdert. 

Solche gnade Gottes / ſage ich / muſſen wir lehrnen 
hoch achten / Gott trewlich bitten / daß er vns dieſelbige 
lang erhalten / vnd nicht vmb vnſer Suͤnde willen auch 
engichen wolle. TL 

Zum dritten muͤſſen wir nicht an den euſſerlichen 
mittelen hafften / vnd vnſer vertrawen / vnd zu verſicht / 
dirauff ſetzen / Sondern all vnſer zuflucht zum Herꝛen 
nemmen / auff jhn allein ſchen / auff jhn trawen vnnd 
bawen. Er will allein die ehr haben / daß er der ſey / der 
durch oder ohne mittel / allein in allen noͤthen helffen koͤn⸗ 
ne/ vnnd helffe allen denen / die auff jhn ſich verlaſſen / 
vnd jhn anruffen. ; 

Darvmb entzeucht er auch offtermals vns die euſſer⸗ 
liche mittel / daß er vns die fleiſchliche ſicherheit vertrei⸗ 
be / zu wahrer vnd rechter buß auffmuntere / vnſern glau⸗ 
ben Probiere / vns im Gebet vnd Gottſeligkeit vbe / vnd 
auff jhn allein ſehen lehre. | 

Zum vierdten / ſollen wir vleiſſig beten: Dann ob 
ſchon groß jammer vnd noth vorhanden / wie von dieſen 
letſten zeitten / der Geiſt Gottes / durch den Propheten 
Joel 2. vnnd durch andere geweiſſaget hat: So haben 
wir doch dieſe troͤſtliche verheiſſung von Gott / Daß es 
geſchehen ſolle. Wer den Nahmen dep Herꝛen wird an⸗ 
tuffen / der ſoll erhalten vnd ſelig werden. 

Vnd ſo viel vom erſten Stuck 2 Predigt. 

Folget kuͤrtzlich das Ander: 


Vom Troſt den wir bey dleſem trawrigen vnd 
betruͤbten fall zu bedencken haben. 


Ago troͤſtet ſich der Prophet Jeremias in ſeiner klag / 
Thren. z. v. 2 2. Die guͤte deß Herꝛen iſts / daß wir nicht 
gar auß ſeynd, Scine barmhertzigkeit hat noch keinen 
de / ſondern iſt alle morgen new. Der Her: betruͤbet wol / 
vnd erbarmet ſich wieder nach ſeiner groſſen guͤte. 
Alſo troͤſtet vns auch in vnſerem leid vnd betruͤbnuß 


der Prophet Jeſaias / da er ſpricht / Die gerechten 
werden auffgerafft vor dem vngluͤck / vnnd die 
auffrichtig gewandlet haben / kommen zu frie⸗ 


de / vnnd ruhen in ihren kammern. 

In dieſen worten helt er vns dreyerley Trot fuͤr: 
Erſtlich ſagt er / ſie werden auffgeraffet / Nemblich von 
dem Herzen. 


Dann gleich wie fromme vnnd Gottſelige Fuͤrſn 


vnd Regenten / allein von dem ewigen vnd Allmaͤchtigen 
Gott / der die Koͤnigreich vnd Fuͤrſtenthumb außtheylet / 
wem er will / geſegt vnd gegeben werden / Wie die Weiß⸗ 
heit Gottes ſolches bezeuget Proverb. 8. Durch mich 
regiren die Koͤnige / vnnd die Raths Herꝛen ſetzen das 
Recht. Durch mich regiren die Fuͤrſten / vnd alle Regen⸗ 
ten auff Erden. Alſo / wann dieſelbige durch den zeitli⸗ 
chen Tod wiedervmb abgefordert werden / vm̃ deß volcks 
Suͤnde vnnd vndancks willen / geſchicht ſolches auch al⸗ 
leine von dem Herꝛen. Wie er droͤwet Ieſa. 3. Daß a 
vmb deß Volcks Suͤnde willen / verſtaͤndige Regenten / 
Kriegsleuthe / Richter / Propheten ꝛc. hinweg nemmen 
wolle. 

Hat dann nun ſolches der Her: gethan / vnnd vnſern 
Gnaͤdigſten Herꝛen vor dem vngluͤck hinweg geraffet / 
So iſt es nicht allein recht vnd wol gethan / ſondern wir 
haben vns auch deſſen hoͤchlich zu troͤſten / vnnd vnſere 
trawrigfcit zu maͤſſigen. | f 

Dann der Her: der ſolches gethan hat / iſt genaͤdig / 
vnnd gedenckt auch im Zorn an ſeine Barmhertzigkeit / 
ſane gnade waͤret von ewigkeit zu ewigkeit / vber die ſo jhn 


fürchten. Er hat verheiſſen / Er wolle Iſrael vnd Juda terem. 51, 
ncht Waiſen laſſen. Er iſt vnſer Erloͤſer vnſer Hey⸗ 1/41. 
land / der vns ſtaͤrcket / hilfft / erhelt / Wie ſeinen Aug: Zach. 2. 
apffel bewaret: Wann wir von Vatter vnd Mutter vers Helm. 7. 

laſen ſeynd / vns auff nimbt / vnd durch ſich ſelbſt / alles 
nas wir verlohren haben / reichlich erſtatten wil. Zu dem / 
ſortgiret er alle ding alſo / Daß ſie denen / die jhn lieben 
nuͤſſen zum beſten dienen. 

Dar vmb ſo ſollen wir in dieſem vnd anderen beſchwer⸗ 
ichen faͤllen / auff den Herꝛn ſehen / mit glaubigem hertzen 
anjhm hangen / vnnd was er in zeitlichen vnd leiblichen 
dingen von vns nimbt / williglich vnd gern fahren laſſen / 
ind mit dem frommen Job ſagen: Der Her? hats gege⸗ 
ben / der Herꝛ hats wieder genommen / Der Nahme deß 
Hen Re N ſey gelobet vnd gebenedeyet. 

Vnd ſollen vns deßen troͤſten / daß wir den Herꝛn vn⸗ 
ſern Gott behalten. Dann wann wir den haben / ſo haben 
vir alles / vnd kann vns an nichts mangeln / wie Dauid 
lehret im 23. Pſalm. Vnnd im 73. Pſalm ſagt er / Ich 
bleibe O Her / ſtets an dir. Wann ich nur dich habe / ſo 
frage ich nichts nach Himmel vnnd Erden / Wann mir 
gleich Leib vnd Seel verſchmachtet / ſo biſtu dannoch alle⸗ 
za meines hertzen troſt vnnd heil. O daß wir dieſen 
toſt recht faſſen moͤchten / vnnd * hertzen 8 mit 

Gott begnuͤgen licſſen: O daß wir vns ſeinem gri4di- 
gen willen / der allein heilig vnd gut iſt / in lieb vnd laid / 
m leben vnd tod ergeben / vnd alle forge auff jhn werffen 
koͤnten / vnnd zu frieden ſeyn / wie er es mit vns macher 
Dann alle ſeine wege ſeynd ja cytel guͤte vnd warheit / de⸗ 
nen / die ſeinen Bund vnd zeugnuſſen halten. 

Wann wir aber vns dieſen troſt wollen zu nutz ma- 
chen / ſo muͤſſen wir mit wahrer buß vns zu jhm befchren/ 
vnd ſehen / daß wir in vnſerem hertzen moͤgen verſichert 
ſeyn / Daß wir durch Chriſtum einen gnaͤdigen Gott 
vnnd Vatter haben / vund mit dem Apoſtel Paulo vn 
ruͤhmen koͤnnen : Iſt Gott fuͤr vns / wer will wieder vns 


ſcyn e Dann die in Suͤnden mutwillig beharren / die 


als. 16. 


haben Gott nicht zum freunde / wie Johan. 9. ſtehet / Gott 
erhoret die Suͤnder nicht / Sintemal er nicht em Gott 
iſt dem Gottloß weſen gefaͤllet. 


Diß iſt der erſte Troſt. 


Der ander Troſt iſt dieſer / Daß vnſer gnddigſte 
Furſt vnd Her zu frieden vnd zu ruhe kommen iſt. Er iſ 
nicht verlohren: dann wir wiſſen wo er iſt. Dañ nach dem 
er die Irdiſche huͤtten abgeleget / iſt ſeine Seele in der 
Himmliſchen wohnung / in dem Schoß Abrahams / 
welche — — 2 2 — 
reytet hat / wie er verheiſſen Johan. 14. er leib a 
ruhet in ſeinem Schlaffkaͤmmerlein / vnd erwartet deß 
froͤlichen Tages / da er in herꝛligkeit wurd her fuͤr gehen / 
vnnd mit allen Außerwehlten / bey ſeinem Heyland ſcyn 


Seine F. G. iſt nicht tod / ſondern leben: Es lebet di 
Scel im ewigen Leben bey jhrem Heyland Jeſu Chriſto/ 
Da freude die fuͤlle / vnd lieblich weſen iſt cwiglich: 8 

labruhet in ſeiner Schlaff kammer / von aller muhe / ar⸗ 
lat / ſorgen vnnd elend / Darvmb die Schrifft den Tod 
der glaubigen einem Schlaff vergleichet. S. F. G. 
chen auch durch einen ewigen ruhm vnnd gedaͤchtnuß / 
nach der verheiſſung deß Geiſtes Gottes / im 112. Pſalm. 
Deß gerechten wuͤrd nimmermehr vergeſſen werden. 
Es leben auch S. F. G. in jhrem geliebten Pfleg Sohn 
und Vettern / vnſerem gnaͤdigſten Chur vnnd Lands 
Färſten / Herꝛen Fridrichen Pfaltzgraffen / der durch die 
ade Gottes in S. F. G. fuß ſtapffen tretten / vnd auch 
aden wegen ſeines Gottes wandlen / vnd den He Rrn 
wird. . 
So ſeynd auch S. F. G. nicht in der qual /ſondern im 
ſicden vnnd in der ruhe / wie der Prophet ſaget / Vnnd 
Johan. in ſciner Offenbarung 14. Selig ſeynd / die in 
8 Herꝛen Entſchlaffen / Dann ſie ruhen von jhrer ar 


12 Vnd diß iſt auch der ander troſt. 


Der dritte troſt iſt / daß wir auß dieſem text deß Prophe⸗ 
len ſchen / nit allein wie es mit vnſerem G. F. vnd Herꝛen 
ſo wol ſtehet / ſonder was es endlich auch mit vns fiir ein 

ſcliges end / ſo wir glauben / gewinnen wirdt. 
Denn der Prophet beſchreibet allhie den todt der ge⸗ 
rechten / das iſt / der jenigen / ſo durch den glauben an 
Chriſtum ſeynd gerecht / vnd durch den heiligen Geiſt ge⸗ 
haliget worden / daß ſie auffrichtig fiir Gott gewandlet 
haben / alſo / daß er ſaget / Sie werden fuͤrm vngluͤck auff⸗ 
graffet / fom̃en zu friede / vnd ruhen in jhren kammern. 
Mit welchen worten er anzeiget / daß der tod den glau⸗ 
ligen nicht ſey ein vndergang / ſondern ein eyngang in 
das ewige ſelige leben / wie der Herz Chriſtus ſagt — 5- 
| ars 


_ Rom 1. 


24 


Warlich / warlich ſage ich cuch / wer mein wort helt vnd 


glaubt an den der mich geſandt hat / der hat das ewige le⸗ 
den / vnd kompt nicht jhns gericht / ſondern er iſ vom 
todt zum leben hindurch getrungen. Vnd Johan. 8. So 
jemandt mein wort wirdt halten / der wirdt den tod niche 


ſehen ewiglich. Denn obgleich die glaubigen hie zeitlich 


ſterben / ſo ſehen ſie doch den rechten todt nicht / ſondern 
nur ein ſchatten deß todes / Denn er hat kein krafft oder 
macht vber dieſelben / ſie zu toͤdten / Den es iſt nichts vers 
dam̃lichs an denen die in Chriſto Jeſu ſeynd. 

Das volck Iſrael in der wuͤſten ward ſehr erſchrecket 
durch die ſchlangen die Gott vnder ſie ſchicket / vnd won 
den auch viel dardurch getoͤdtet / Aber fuͤr der Ehrney 
ſchlangen die Moſes auffrichtet / fuͤrchtet ſich niemand / 
deñ ſie hatte keine gifft. Alſo iſt der todt wol ſchrecklich den 
Kindern deß vnglaubens / in welchen er maͤchtig iſt / An 
die glaubigen entſetzen ſich nicht fiir jhm:dieweil jhm das 
gifft vnnd ſein ſtachel / nemlich die Suͤnde vnd der zorn 
Gottes / durch Chriſtum genommen vnd zerbrochen i / 
wie 1. Cor. 15. ſtehet / Todt wo iſt dein ſtachel? Holle wo 
it dein ſieg 4 Alſo wirdt auch anders wo der todt der 


glaubigen einem ſchlaff verglichen / da durch ſie ruhen 


von jhrer arbeit. 

Oeñ gleich wie die jenigen / ſo durch ſchwere arbeit deß 
tages ſich abgemattet haben / durch den ſchlaff wieder⸗ 
vmb geſtercket / vnnd newe kraͤfften bekom̃en: Alſo auch 
alle fromme Chriſten / wenn ſie durch viel muͤhe vnd ar⸗ 
beit / angſt / noth / truͤbſal vnd elend / dieſes zeitlichen lebens 


mude / verdroſſen vnd ſatt worden / ſo kommen ſie durch 


den zeitlichen tod zu ruhe / vnd legen alle ſchwachheit abe: 
Darumb ſie ſich auch darnach / gleich wie ein taglohne 
nach dem Abend / ſehnen / vnd ein hertzliches verlangen 
haben. | Allhie 

Ahie / auff erden / vnd ſo lang diß zeitlich leben waͤret / 
ſie nichts anders zu gewarten als vnfriede / krieg / 


vnd ſtreit / wie dann deß Menſchen leben ein ſtet⸗ 1. 7. 


daͤrender kampff iſt: nach dieſem leben aber / kommen ſie 
w friede / ſagt der Prophet Jeſaias. 

Dieweil wir denn / G. im Herꝛen / nicht allein auß die⸗ 
ſem ſpruch deß Propheten verſtehen / in was großer freu⸗ 
de vnd herꝛligkeit nun mehr vnſer G. F. vnd Her iſt / ſons 


der auch wir zu der ſeligen vnd lebendigen hoffnung wic- 


der geboren ſeynd / vnd wiſſen / daß ſein F. G. nicht wieder 
nvns kompt / oder begeret / Sonder daß wir zu jhr kom⸗ 
un / vnnd mit jhr / ſampt allen außerwehlten / der ewi⸗ 


gufreude theilhafftig werden ſollen / So laſt auch di 


miſer troſt ſeyn / welcher vns in dieſen worten deß Pro- 
pheten fuͤrgehalten vnd angezeiget worden. 
Vnd haben alſo E. L. gehoͤret / was / vnd wie wir in 


| dieſemvnſerem groſſen leyd trawren vnnd klagen ſollen / 


Nemblich nicht vber den toͤdlichen abgang / deß durch⸗ 
kuchtigſten hochgebornen Fuͤrſten / der Churf. Pfals 
Adminiſtratoris, vnſers gnaͤdigſten Herꝛen / weil S. F. 
G. in der ruhe vnd jhm frieden ſeynd / Sonder vber vn- 
ſere große vnd vielfaltige Suͤnden / vndanck / ſicherheit / 
verachtung Gottes vnd ſeines Worts / Damit wir vns 
dieſes trewen Vatters deß Vatterlands beraubet / vnnd 
den Zorn Gottes auff den Halß geladen haben. 

d iſt nun an dem / daß wir vns bevleiſſigen / daß 


vir in hertzlicher rew vnd leid vber vnſere Suͤnden / vnd 


in wahrem glauben vnd vertrawen zu Gott / rechtſchaf⸗ 
fene buße / vnd fruͤchte derſelben wircken. | 
Laſſet vnſere hertzen / vnd nicht vnſere Kleider traw⸗ 
ren vnd klagen / Laſſet vns von gantzem hertzen zu dem 
enen vnſerem Gott bekehren / Dann er iſt gnddig/ 
| D barms 

26 | 
darmhertzig / gedultig vnd von groſſer guͤte. Vnd wann 
vns die Suͤnde raͤwet / ſo rewet jhn auch die Straffe / 
Wer weis / er mag das vngluͤck das er vns gedroͤwet hat / 
wiedervmb abwenden / vnnd einen Segen hinder ſich 


laſſen. 
E. C. haben auch gehoͤret den troſt / Nemblich / daß 
dennoch der Herꝛ vnſer Gott vnd Vatter ſey / der noch 
ſeine hand zu vns auß ſtrecket / vnd vns zur Buße / vnd zu 
ſich ruffet. Der vnſern G. Herꝛen auß dieſem jam⸗ 
merthal in die ewige freude verſetzet / auch vns wieder 
zu der hoffnung deß ewigen ſeligen lebens / durch ſeinen 
heiligen Geiſt geboren hat. Derſelbige wolle vns auch 
ſeine gnade / zu einer ſeligen nachfahrt / wenn vnſer ſtuͤnd⸗ 
lein vorhanden iſ} / verleihen / vnnd daß wir mit gedul 
vnd beſtendigkeit warten / auff die herꝛliche zukunfft vn 
ſers Herꝛen vnnd Heylands Jeſu Chriſti / der vns auß 
vnſerem Schlaffkaͤmmerlein auffwecken vnd ſafficlen/ 
alle vnſere Thraͤne abwuͤſchen / vnd ſampt vnſerem G. 
F. vnd Herꝛen / vnnd allen Außerwehlten / in die ewige 
ruhe vnd ſeligkeit zu ſich nemmen wirdt. Amen. 


Gebet. 


Way Ch lieber Herꝛe / du groſſer 
A [ 2 ond ſchrecklicher Gott / der du ja de 
nen Bund vnd gnade haͤlteſt / denen / 
die dich lieben vnd deine Gebott halten: Wir 


erkeñen vnd bekeñen / O Heri / vnd muͤſſen geſte 


hen / daß wir durch vnſere große vnd vielfdltige 

Sinden dich ſchwerlich erzuͤrnet / vnd wol ver⸗ 
dienet hetten / daß wir gantz vñ gar von deinem 
heiligen Angeſicht verſtoſſen wuͤrden. Wir / 
Vir / vnſerc Fuͤrſten / vnſere Lchrer / vnſere Vaͤt⸗ 
ter / vnd das gantze Volck / haben geſtindtget/ 
vurecht gethan / vnd ſeynd Gottloß geweſen / 

a ich durch vnſern vbermachten vndanck 
ind ſicherheit / dieſes große hertzenleid vnd be⸗ 
truͤbnuß ver vrſachet / vnd vns nach deinem ge- 
uchten vrtheil deinen Zorn auff den halß ge⸗ 
laden / Daß wir ſeynd als Schaffe die jhren 
Hirten / vnnd als arme Waiſen / die jhren lie⸗ 
ben Vatter verlohren haben. Ja Her: / wir 
ſchen auch deinen Arm außgeſtrecket / wo wir 
vns nicht vnder deine gewaltige hand demuͤti⸗ 
gen / vnd durch wahre buß vnd bekehrung wie⸗ 
der gnade erlangen / vns viel hefftiger zu ſtraf⸗ 


ch. | 
Aber / O Herr / dieweil du fuͤr vnd fiir eine 
juſlucht biſt / deren die auff deinen Nahmen 
hoffen / ein helffer deren / die in aͤngſten vnd noͤ⸗ 
then ſtecken / Ein troͤſter vnd Heyland der ver⸗ 
laſſenen / So haben wir alle vnſere zuflucht 
allein zu dir / vnd bitten dich von grund vnſers 
hertzen / Ou wolleſt vns nicht ſtraffen in deinem 
D 2: grin 

grimmigen Zorn / vnd wolleſt vns nicht Wai⸗ 
ſen laſſen von deiner — vnd gnade / Son⸗ 
dern wolleſt vns anſchawen mit den augen 
deiner Barmhertzigkeit / vnd dich erjnnern / daß 
du vnſer Gott biſt / vnd vnſer Vatter / vnd vmb 
deines geliebten Sohns Jeſu Chriſti / vnſers 
Herm vnd Seligmachers willen vnſerer Miſſe⸗ 
that vnnd groſſen vndanckbarkeit nicht geden⸗ 
cken. HE: / zuͤrne nicht zu ſchr / vund geden⸗ 
cke nicht ewig der Suͤnde / Siche doch an / daß 
wir dem Volck ſeynd. Du biſt vnſer theil / 
Erie / Darvmb hoffet vnſere Seele auff dich. 
Erhalte vnnd ſegne dein Erbe / das du dir zum 
eygenthumb ſo thewer erkauffet haſt. Troͤſte 
ons reichlich mit deiner gnade / in dieſem vnſe⸗ 
rem groſſen hertzenleid / nach denn du vns alſo 
zerſchlagen haſt: Wende deinen Zorn von 
vns abe / vud laß deine Bar mhertzigkeit vber 
vns walten / auff daß wir deine gute ruͤhmen / 
vnd frolich ſeyn moͤgen vnſer icbenlang. 
Lehre vns be dencken / daß wir ſierben mil 
ſen / auff daß wir klug werden: Gib daß vnſere 
hertzen nicht eyngewurtzelt ſeyen allhie auff Er- 
den / in dieſen Irꝛdiſchen vnd zergaͤnglichen din⸗ 
gen / Sondern daß wir allezeit hinauff enn, 
. en 

ten in das ewige Vatterland / da wir vnſern 


6 F. vnd Herꝛen wieder vmb mit allen Außer⸗ 
wehiten finden / vnd dich loben vnd preiſen wer⸗ 
den ewiglich. 
; Wir bitten dich auch / O Himmeliſcher Vat- 
+ ter/ Daß du dem Durchleuchtigſten / hochge⸗ 
hornen Fuͤrſten vnd Herien / Herꝛen Fridrichen 
altzgraffen bey Rhein / deß heiligen Roͤmi⸗ 
Reichs Ertzdruchſeſſen vnd Churfuͤrſten / 
hertzogen in Bayern / vnſerem Gnaͤdigſten 
Herten / geben / vnd auff ihm wolleſt ruhen laſ- 
ſe / den Geiſt der weißheit vnd deß verſtands / 
deſi raths vnnd der ſtaͤrcke / der erkandnuß vnd 
der furcht deß Herꝛen / Daß ihre Churfuͤrſtl. G: 
hre gantze Regirung / zur chre deines großen 
vnd heiligen Nahmens / zur fortpflantzung dei⸗ 
nes Reichs / vnd zu deß gemeinen Vatterlan- 
des nutz vnd wolfahrt / richten / vnd wir vnder 
ſhrer Churf. G. ein ruͤhiges vñ ſtilles lebẽ fuhren 
woͤgen / in aller Gottſeligkeit vnnd ehrbarkeit. 
Wolleſt dir auch in deinen Vaͤtterlichen 
{uk vnnd ſchirm laſſen befohlen ſeyn / beyde 
Fuͤrſtliche Fraͤwlein / das gantze hochloͤbliche 
Fuͤrſtliche Hauß der Pfaltzgraffen bey Rhein / 
Auch andere Fuͤrſten / Herꝛen / * 
er / 


30 
Diener / Deſ gleichen einen Erſammen Rath 
dieſer Statt / vnd die gantze Gemeind: Gib vnd 
vermehre ſhnen vnd vns allen deine gnade / daß 
wir in deiner Erkandnuß vnd furcht / vnnd in 
wahrem Glauben vnd Bußfertigen leben / je 
langer je mehr zunemmen / biß auch vnſer ſifinds 
lein herbey kompt / daß wir auß dieſem jammer⸗ 
thal in die ewige freude zu dir genommen wer⸗ 
den. Amen. 


